अवकाश के दिन भी खुलेंगे बैंक
पंचायतचुनाव के चलते बैंकों और सहकारी समितियों पैक्स सोसायटियों को अवकाश के दिनों में नो-ड्यूज बनाने के निर्देश मिल चुके हैं। इसलिए बैंकों में इस कार्य से जुड़े कर्मचारी काउंटरों पर तैनात रहेंगे। इस बीच लोग बकाया रकम भी जमा करा सकेंगे। लाजपत नगर स्थित प्राथमिक सहकारी कृषि एवं ग्रामीण विकास बैंक(भूमि विकास बैंक) की हिसार शाखा से गुरुवार को ही करीब 607 नो-ड्यूज जारी किए गए हैं। लोगों की भीड़ को देखते हुए हिसार, हांसी-बरवाला, नारनौंद आदमपुर में शुक्रवार, शनिवार और रविवार को भी बैंक खुले रहेंगे। इसके लिए संबंधित कर्मचारियों की ड्यूटी लगा दी गई हैं। दूसरी ओर, जिला केंद्रीय सहकारी बैंक से जुड़ी 47 प्राथमिक कृषि सहकारी समितियां यानि पैक्स और 45 शाखाओं पर शुक्रवार से रविवार तक नो-ड्यूज बनवाने की व्यवस्था रहेगी। अफसरों ने यह भी हिदायत दी है कि निर्देशों का जिन स्थानों पर पालन होगा तो संबंधित लापरवाह कर्मचारियों के खिलाफ एक्शन लिया जाएगा। सहकारी कृषि एवं ग्रामीण बैंक(भूमि विकास बैंक) के चीफ एक्सक्जूटिव ऑफिसर ओपी धरतवाल ने बताया कि लाजपत नगर स्थित कार्यालय में 4 काउंटर लगाएं गए हैं। इन पर दो-दो कर्मचारियों की तैनाती की गई है।
hin_Deva hin_Deva